**2022 M. LIETUVOS MAŽŲJŲ DVIRAČIŲ KROSO (BMX) 17 METŲ IR VYRESNIŲ SPORTININKŲ TAURĖS VARŽYBOS**

**NUOSTATAI**

I. TIKSLAS IR UŽDAVINIAI

1. Lietuvos mažųjų dviračių kroso (BMX) taurės varžybos rengiamos siekiant populiarinti dviračių BMX sportą, skatinti sportininkus siekti aukštų rezultatų, atrinkti stipriausius dviratininkus į Lietuvos rinktinę dalyvauti pasaulio ir Europos čempionatuose, pasaulio taurės varžybose ir kitose tarptautinėse varžybose.

II. VARŽYBŲ ORGANIZATORIAI IR VYKDYMAS

2. Varžybas rengia ir vykdo Lietuvos dviračių sporto federacija (LDSF) kartu su miestų ir rajonų sporto skyriais, sporto centrais, sporto mokyklomis, miestų dviračių sporto federacijomis. Varžybų vyr. teisėjai: Šiauliuose – Donata Šiaudvytė, Pakruojyje – Vilius Lopeta, vyr. sekretorė – Rita Tverijonaitė.

3. Vadovaujantis Tarptautinės dviračių sporto sąjungos (UCI) reglamentu, dvi dienas prieš čempionatą jo dalyviai gali susipažinti su trasa ir nemokamai treniruotis joje.

4. Varžybų rengimo, vykdymo, teisėjų darbo varžybose išlaidas apmoka LDSF. Kitas išlaidas, susijusias su dalyvavimu čempionate, apmoka varžybų dalyvius deleguojanti organizacija.

III. VARŽYBŲ VYKDYMO VIETA IR LAIKAS

5. Lietuvos mažųjų dviračių kroso (BMX) taurės varžybų kalendorius:

1. etapas – 2022-05-28, 12.00 val., Šiauliai;
2. etapas – 2022-08-20, 12.00 val., Pakruojis;
3. etapas – 2022-09-03, 12.00 val., Pakruojis;
4. etapas – 2022-09-17, 11.00 val., Šiauliai.

Išankstines paraiškas siųsti likus 1 dienai iki varžybų pradžios, iki 15.00 val., el. paštu ritatverijonaite@gmail.com

IV. DALYVIAI IR NUGALĖTOJŲ NUSTATYMAS

6. Lietuvos BMX taurės varžybose dalyvauja tik Lietuvos sportininkai. Varžybos vykdomos pagal tarptautines BMX varžybų taisykles.

Varžybose dalyvauja: v*aikinai, vyrai – 17 metų ir vyresni.*

Jei grupėje nesusidaro 9 sportininkai, yra vykdomi keturi važiavimai. Pagal važiavimuose užimtų vietų sumą nustatoma galutinė vieta. Sportininkams surinkus vienodai taškų, aukštesnę vietą užima geriau ketvirtajame važiavime pasirodęs varžybų dalyvis. Sportininkų eiliškumą ketvirtą kartą renkantis taką, lemia trijuose važiavimuose iškovotų vietų suma.

Jei grupėje susidaro 9 ir daugiau sportininkų, vykdomas finalinis važiavimas. Sportininkų eiliškumą renkantis taką finalui, lemia važiavimuose iškovotų vietų suma. Esant keturiems važiavimams, ketvirtas važiavimas vykdomas kartu su finalais.

7. Vaikinai, vyrai važiuoja (pagal protection) pro liniją.

8. Sportininkai į važiavimus skirstomi pagal pajėgumą, atsižvelgiant į 2021 m. Lietuvos BMX taurės rezultatus.

9. Paraišką arba sveikatos pažymas, patvirtintas gydytojo, pateikti varžybų vietoje.

10. Galutinė vieta bendrojoje įskaitoje nustatoma pagal 3-ijų geriausių etapų rezultatus. Sportininkams surinkus vienodai taškų, atsižvelgiama į paskutinio etapo rezultatus. Klasifikuojami bent viename etape dalyvavę sportininkai. Taškai skaičiuojami pagal šią lentelę:

|  |  |
| --- | --- |
| 1 vieta | 20 taškų |
| 2 vieta | 18 taškų |
| 3 vieta | 16 taškų |
| 4 vieta | 14 taškų |
| 5 vieta | 12 taškų |
| 6 vieta | 11 taškų |
| 7 vieta | 10 taškų |
| 8 vieta | 9 taškų |
| 9 vieta | 8 taškų |
| 10 vieta | 7 taškų |
| 11 vieta | 6 taškų |
| 12 vieta | 5 taškai |
| 13 vieta | 4 taškai |
| 14 vieta | 3 taškai |
| 15 vieta | 2 taškai |
| 16 vieta | 1 taškas |

V. APDOVANOJIMAI

11. Etapų varžybų nugalėtojai ir prizininkai apdovanojami LDSF medaliais. Galutinės bendrosios įskaitos nugalėtojai ir prizininkai apdovanojami LDSF taurėmis.

VI. PROTESTŲ PATEIKIMO TVARKA

12. Komandos vadovas, pateikdamas protestą, sumoka 30 eurų užstatą. Jeigu protestas patenkinamas, pinigai grąžinami.

13. Protestus nagrinėja ir sprendimus priima vyriausioji teisėjų kolegija.

14. Protesto padavimo terminas - ne vėliau kaip 30 min. po finišo.

Už BMX dviračių varžybų vykdymą atsakingi šie treneriai:

Donata Šiaudvytė (tel. nr. 8 615 32156);

Donatas Armonas (tel. nr. 8 698 75698);

Vilius Lopeta (tel. nr 8 642 22479);

Kęstutis Norvaišas (tel. nr. 8 698 20867)